আর্থিক তছরুপ মামলায় শিল্পা শেঠিকে চার ঘণ্টা জেরা

ওয়েবডেস্ক- আর্থিক তছরুপ মামলায় শিল্পা শেঠিকে (Shilpa Shetty) ৪ ঘণ্টা ধরে জেরা করল মুম্বই পুলিশ। রাজ কুন্দ্রা (Raj Kundra) ও শিল্পা শেঠিকে ৬০ কোটি টাকা জালিয়াতির (60 Crore Fraud Case) অভিযোগে মামলার তদন্ত চলছে। সেই মামলার ভিত্তিতে এদিন বলিউড অভিনেত্রী শিল্পা শেঠিকে জেরা করা হয়। শিল্পার বয়ান রেকর্ড করেছে মুম্বই পুলিশ (Mumbai Police)। এই প্রসঙ্গে পুলিশ জানিয়েছে শিল্পা শেঠিকে প্রায় সাড়ে চার ঘণ্টা ধরে জিজ্ঞাসাবাদ করা হয়। এই সময় তারকার বয়ান রেকর্ড করা হয়েছে।

মুম্বাই পুলিশের অর্থনৈতিক অপরাধ শাখার (EOW) অফিসার শিল্পার শেঠির বাসভবনে গিয়ে জিজ্ঞাসাবাদ করেন। জিজ্ঞাসাবাদের সময়, শিল্পা তার বিজ্ঞাপন কোম্পানির ব্যাংক অ্যাকাউন্টে সম্পর্কিত লেনদেন সম্পর্কে পুলিশকে বিস্তারিত তথ্য দেন। তদন্তের সময়, শিল্পা পুলিশের কাছে বেশ কিছু নথিও হস্তান্তর করেছেন, যেগুলি বর্তমানে যাচাই করা হচ্ছে। সেপ্টেম্বরে মুম্বাই পুলিশের অর্থনৈতিক অপরাধ শাখা ৬০ কোটি টাকার জালিয়াতির মামলায় শিল্পার স্বামী রাজ কুন্দ্রার বক্তব্য রেকর্ড করে।

সেপ্টেম্বরেই রাজ কুন্দ্রাকে সমন পাঠিয়ে তলব করে মুম্বই পুলিশ। সেই সময় তার বয়ান রেকর্ড করা হয়। সেইসঙ্গে মুম্বই পুলিশ জানিয়েছে, আগামী সপ্তাহেই রাজ কুন্দ্রাকে পরবর্তী জেরার জন্য তলব করা হবে।

আরও পড়ুন- লক্ষ্মীপুজোর আগের দিনই লক্ষ্মী এল আরবাজ-সুরার ঘরে

উল্লেখ্য, রাজ কুন্দ্রার বিরুদ্ধে ৬০ কোটি টাকা আর্থিক তছরূপের মামলা রয়েছে, যেখানে তাঁর স্ত্রী শিল্পা শেট্টি জড়িত বলে অভিযোগ উঠেছে। ২০২২ সালের আগস্টে, মুম্বই পুলিশ তাঁদের বিরুদ্ধে পুরনো সংস্থা বেস্ট ডিল টিভি প্রাইভেট লিমিটেড-এর মাধ্যমে এক ব্যবসায়ীর কাছ থেকে টাকা আত্মসাৎ করার অভিযোগ আনে। এই ঘটনার পরিপ্রেক্ষিতে শিল্পা শেট্টির বাড়িতে জিজ্ঞাসাবাদের পাশাপাশি মুম্বই পুলিশের পক্ষ থেকে লুক আউট নোটিশ জারি করা হয়েছে।

দেখুন আরও খবর-